**OŠ-SE „Giuseppina Martinuzzi“**

**Pula-Pola, Santoriova 1**

**Predmet: OBRAZLOŽENJE UZ FINANCIJSKI PLAN 2020. SA PROJEKCIJOM 2021.-2022.**

Financijski plan izrađen je na temelju Uputa za izradu proračuna Grada Pula 2020.-2022. KLASA: 400-08/19-01/5, URBROJ: 2168/01-02-01-0243-19-18 od 11.09.2019., i uputa proračunskim korisnicima za izradu financijskog plana za 2020.-2022. – upute školama, KLASA: 023-01/19-01/774, URBROJ: 2168/01-04-01-0291-19-1 od 13.09.2019.

**1. Sažetak djelokruga rada škole**

Djelatnost osnovnog odgoja i obrazovanja obavlja se kao javna služba. Osnivač je Grad Pula. S općim odgojem i obrazovanjem na jeziku nacionalne manjine – talijanski jezik, učenici dobivaju temeljna znanja potrebna za život, otvara im se mogućnost daljnjeg školovanja i postiže se jednakost odgojno obrazovnih mogućnosti.

Osnovna škola – Scuola elementare „Giuseppina Martinuzzi“ Pula – Pola u svom sastavu, osim matične škole, ima i dvije područne škole – Šišan i Galižana. U ovoj posljednjoj imamo odjel i na hrvatskom jeziku.

U školskoj godini 2019./2020. škola broji 456 učenika, 24 razrednih odjela od kojih 23 čistih (17 u matičnoj školi i 6 u područnoj školi Galižana) i 1 kombinirani razredni odjel ( Područni odjel Šišan).

U školi je zaposleno u prosjeku 70 djelatnika.

**2. Obrazloženje programa po aktivnostima**

***I. dio Decentralizirana sredstva***

Iz decentraliziranih sredstava podmiruju se troškovi za materijalne rashode, energente, prijevoz učenika, te rashodi za zdravstvene usluge – godišnji sistematski pregledi djelatnika.

Ukupna planirana sredstva decentralizacije iznose 638.280,00 kn.

Planirani mjesečni iznos za pokriće materijalnih troškova iznosi 23.940,00, kn, što na godišnjoj razini iznosi 287.280,00 kn.

Planirana sredstva za pokriće troškova energenata iznose 200.000,00 kn, za prijevoz učenika 130.000,00 kn, za zdravstvene usluge – sistematske preglede djelatnika u iznosu od 12.000,00 kn te 9.000,00 kn za hitne intervencije.

***II. dio Produženi boravak***

Sukladno Odluci Grada Pule od 30. rujna 2014. godine o izmjenama i dopunama Odluke o organizaciji i načinu financiranja Programa produženog boravka u osnovnim školama kojih je osnivač Grad Pula, Grad sufinancira trošak programa produženog boravka u iznosu razlike mjesečnog prihoda po mjesečnim subvencijama roditelja-korisnika usluge i troška plaće i ostalih materijalnih prava zaposlenika u programu produženog boravka do 80% stvarnih troškova za 5 učitelja zaposlenih u punom radnom vremenu, i to do iznosa od 403.300,00 kn.

Grupa produženog boravka za djecu sa područja općina Medulin i Ližnjan, gdje je zaposlen djelatnik na nepuno radno vrijeme, sufinancira se od uplata roditelja za produženi boravak i proračuna općina Medulin i Ližnjan. Za djecu u produženom boravku u područnom odjelu Šišan, troškove plaće u cijelosti sufinancira općina Ližnjan.

Planirani iznos troška plaće i ostalih materijalnih prava zaposlenika kojeg sufinanciraju roditelji iz sredstava produženog boravka iznosi 226.800,00 kn, a na teret općinskih proračuna Medulina, Ližnjana i Marčane financira se iznos od 184.600,00 kn.

Mjesečna subvencija roditelja-korisnika usluga u sufinanciranju programa produženog boravka iznosi 120,00 kn fiksno po učeniku, te 20,00 kn po danu za kuhani obrok.

Osim troška plaće za učitelje u produženom boravku, iz sredstava roditelja planiraju se podmiriti i rashodi za materijal i energiju, te rashodi za usluge u iznosu od 745.800,00 kn, a prema kontima rashoda kako je navedeno u tabeli aktivnosti – Produženi boravak u osnovnim školama.

Za nabavku nefinancijske imovine, predviđeno je iz sredstava roditelja nabaviti opremu i uređaje u iznosu od 35.000,00 kn, te 6.000,00 za knjige u knjižnici.

Iz sredstava sufinanciranja produženog boravka ostalih općina, osim troška plaće i materijalnih prava zaposlenih, planiraju se podmiriti rashodi za materijal, energiju i usluge u iznosu od 63.200 kn.

Za nabavku nefinancijske imovine planira se utrošiti 27.000,00 kn (nabavka opreme i namještaja za školsku kuhinju).

***III. dio Ostale aktivnosti***

Ostale aktivnosti uključuju:

a) procjena prihoda od roditelja za školsku marendu i ostalih prihoda roditelja za časopise, osiguranje i sl. iznosi 745.800,00 kn. Prihodi za subvencioniranje troškova prehrane učenika u soc. zaštićenoj kategoriji sa prebivalištem na području grada Vodnjana iznose 137.300,00 kn, a od ostalih općina (Marčana, Medulin, Ližnjan), iznose 135.000,00.

U ovu aktivnost također je uključen i trošak jednog zaposlenika - učitelja u produženom boravku u područnoj školi u Galižani u iznosu od 20 % na teret roditelja, a 80 % na teret proračuna Grada Vodnjana, te djelomično trošak zaposlenih u produženom boravku, iz prihoda učenika koji stanuju na području ostalih Općina.

b) procjena prihoda od donacija Talijanske Unije - očekivane donacije iznose 45.000,00 kn, a odnose se na tekuće donacije udžbenika, uredskog materijala, sitnog inventara i didaktičke opreme za potrebe nastave. Osim tekućih donacija, planirane su i kapitalne donacije iz Talijanske unije u uredskoj opremi (pametne ploče, računala) i namještaju, te knjige za školsku biblioteku.

c) procjena prihoda iz pomoći Talijanske Unije – planirana sredstva u iznosu od 205.010 kn će se koristiti za pokriće troškova zaposlenih (razne naknade za pratnju učenika na stručnim ekskurzijama u inozemstvu), službena putovanja, tekuće i inv. održavanje, te ostalih materijalnih rashoda.

d) procjena prihoda iz tekuće pomoći iz državnog proračuna – odnosi se na prihode za pokriće troškova rada ispitnog povjerenstva za polaganje stručnog ispita (u iznosu od 10.300,00 kn), uplate agencije za odgoj i obrazovanje za financiranje rada stručnog aktiva učitelja (7.000 kn), i doznake novčanih sredstava za nabavku školske lektire za biblioteku (4.000,00 kn), naknade građanima i kućanstvima u naravi u iznosu od 200.00,00 kn. Osim navedenog, planirani su prihodi za pokriće rashoda za voće i mlijeko sukladno projektu „Školska shema“ – besplatni obrok voća i mlijeka za školsku djecu u iznosu od 40.000,00 kn.

e) procjena vlastitih prihoda – odnosi se na prihode otkupa papira i usluga pripreme hrane za ostale školske ustanove i vrtiće u iznosu od 8.000,00 kn.

f) prihodi za posebne namjene - odnosi se na prihod HZZ – stručno osposobljavanje

osoba za rad uz državnu potporu, bez zasnivanja radnog odnosa u iznosu od 20.000 kn.

g) ostali nespomenuti prihodi planirani su u iznosu od 57.000,00 kn, a odnose se na prihode za pokriće materijalnih troškova škole prilikom rada komisije za ponavljanje stručnih ispita, prihode od refundacija šteta – za pokriće troškova tekućeg i invest. održavanja (razni popravci-nastali uslijed štete), prihodi od prefakturiranja režijskih troškova (dj. Vrtić Rin-Tin-Tin), te prihode za ostale nespomenute rashode.

h) prihodi iz Županijskog proračuna – planirani su u iznosu od 7.000,00 kn, a odnose se na pokriće troškova za provedbu projekta Istarske županije „Zavičajna nastava“

***IV. dio Socijalni program***

Procjena prihoda od socijalnog programa iznosi 45.000,00 kn i odnosi se na prihod od Grada Pule - subvencioniranje troškova prehrane učenika u socijalno zaštićenoj kategoriji i čiji su roditelji korisnici dječjeg doplatka. S obzirom na promjenu načina financiranja projekta „Školska shema“ – besplatni obrok voća i mlijeka za školsku djecu, u ovom programu planirana su sredstva iz tekućih pomoći državnog proračuna u iznosu od 20.000 kuna.

**3. Zakonske podloge na kojima se zasnivaju programi:**

Osnovne škole, kojima je osnivač Grad Pula, financiraju se temeljem Odluke o kriterijima i mjerilima za osiguravanje minimalnog financijskog standarda javnih potreba u osnovnom školstvu. Cilj je financiranje općih i materijalnih troškova škole, zatim održavanje, opremanje xi ulaganje u školske objekte. Iz decentraliziranih sredstava podmiruju se troškovi za uredski materijal i ostale materijalne rashode, energiju, prijevoz učenika i zakupnine.

Produženi boravak provodi se sukladno Odluci Grada Pule o organizaciji i načinu financiranja Programa produženog boravka u osnovnim školama, te Odluci o izmjenama i dopunama Odluke o organizaciji i načinu financiranja Programa produženog boravka u osnovnim školama kojima je osnivač Grad Pula, od 30. rujna 2014.g.

Za aktivnost dvije grupe produženog boravka, Grad Pula sufinancira Program produženog boravka u iznosu do 80% stvarnih troškova, dok se ostalo sufinancira od korisnika usluge-roditelja. Za učenike koji su u socijalno zaštićenoj kategoriji, Grad pula sufinancira dio troškova, dok dio troškova za učenike sa prebivalištem na području Općine Ližnjan, Medulin Marčana i Grad Vodnjan, subvencionira njihova Općina, odnosno Grad Vodnjan.

Izračun za plaće napravljen je bazi fonda sati za pet učiteljica u produženom boravku zaposlenih na puno radno vrijeme. Također, u izračun su uključeni i ostali rashodi za zaposlene..

Sukladno Odluci o kriterijima i mjerilima za osiguravanje minimalnog financijskog standarda javnih potreba u osnovnom školstvu na području Grada Pule, pokazatelj uspješnosti realizacije cilja je kontinuirano i redovito podmirivanje rashoda škole, te redovito odvijanje odgojno-obrazovnog procesa.

**4. Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

Kao i svaka osnovna škola, tako i naša, predstavlja obveznu razinu odgoja i obrazovanja, kojoj je krajnji cilj osiguravanje stjecanja širokog općeg odgoja i obrazovanja. S općim odgojem i obrazovanjem učenici dobivaju temeljna znanja potrebna čovjeku za život, otvara im se mogućnost daljnjega školovanja, postiže se jednakost odgojno-obrazovnih mogućnosti.

Učenike treba osposobiti za razumijevanje i otkrivanje svijeta u kojemu žive, razumijevanje prošlosti i sadašnjosti u svijetu prirode i društva, čovjekovom odnosu prema prirodi i društvu, ljudskom stvaralaštvu, materijalnim duhovnim vrjednotama, te međuljudskim odnosima.

Informacijsko napredovanje i druge promjene u svijetu rada i sve dinamičniji razvoj znanosti, nameću školi zahtjev za uspostavljanjem nove kulture poučavanja i učenja, koja će pridonijeti razvoju aktivnih i odgovornih pojedinaca, otvorenih za promjene, motiviranih i osposobljenih za cjeloživotno učenje. Kao škola manjine, uvelike težimo razvijanju komunikacijskih kompetencija na materinskom, na jeziku sredine ali i na ostalim stranim jezicima.

S obzirom na sve navedeno nastojat će se u slijedeće tri godine podići kvalitetu odgoja i obrazovanja u našoj školi na još višu razinu, a u skladu sa zahtjevima i potrebama učenika i ostalih sudionika u nastavnom procesu. Ukazuje se sve veća potreba za kontinuiranih stručnim usavršavanjima učitelja i stručnih suradnika što se potiče i nastavit će se poticati i u našoj školi.

Učenike se sve više potiče na uključivanje u slobodne aktivnosti, izvannastavne aktivnosti, sudjelovanje u kreativnim radionicama i raznim školskim projektima. U našoj školi već niz godina, pa tako i u slijedeće tri godine nastavit će djelovati razne sportske sekcije npr. odbojka, mali nogomet, stolni tenis i dr., zatim zbor, Povijesna grupa, Grupa malih ekologa, Kreativna manualna radionica, Likovna grupa, Novinarska grupa, Dramska grupa i dr.. Velik broj učenika uključen je i u razne izvanškolske sportske, glazbene i druge aktivnosti a rezultate raznih natjecanja redovito s ponosom javno pohvaljujemo čime se ujedno i potiče na daljnje sudjelovanje.

Škola svake godine organizira niz školskih projekata, radionica i sudjeluje se u raznim priredbama i manifestacijama s ciljem poticanja kreativnosti i učenja kroz drugačije metode rada. U školi će se redovito provoditi dodatna nastava za one učenike koji žele i mogu više a sve s ciljem poticanja učenika na izražavanje talenta a potom i sudjelovanja na natjecanjima znanja.

Odlike osobnosti kojima težimo u odgoju i obrazovanju su samostalnost, istraživački duh, stvaralački interes, komunikativnost, poštenje, pravednost, samopouzdanje, poštivanje drugoga i briga o drugome, tolerancija i razumijevanje, samostalno i kritičko mišljenje, odgovornost, osjećaj za jednakovrijednost i jednakopravnost svih ljudi, solidarnost, suradnički duh i sl.

U nastavku se daju neki pokazatelji uspješnosti provedbe programa:

1. **CILJ: Podizanje razine kreativnosti i sposobnosti učenika**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost  (2018..) | Ciljana vrijednost  (2019..) | Ciljana vrijednost  (2020.) |
| Povećanje broja učenika koji su uključeni u različite školske projekte i priredbe | Učenike se sudjelovanjem u školskim projektima potiče na istraživački rad, pronalaženje literature, samostalnost u radu, te im se omogućuje da istražuju ono što ih zanima i ono čemu teže , što im je blisko.  Sudjelovanjem na raznim priredbama učenike se potiče na izražavanje kreativnosti, talenata i individualnih sposobnosti | Broj | 180 | Škola  Gradska knjižnica  Internet  Razne institucije | 200 | 220 | 240 |

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost  (2018..) | Ciljana vrijednost  (2019..) | Ciljana vrijednost  (2020.) |
| Osnivanje većeg broja skupina izvannastavnih aktivnosti a time i povećanje broja kulturnih i istraživačkih aktivnosti u organizaciji škole. | Izvannastavnim aktivnostima iz predmetnih područja kojima učenici teže, potiče se učenike na rad na njima zanimljiviji i način | Broj | 6 | Škola  Gradska knjižnica  Internet  Razne institucije | 7 | 8 | 9 |

1. **CILJ: Održavanje/Povećanje kvalitete nastavnog programa**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost  (2018..) | Ciljana vrijednost  (2019..) | Ciljana vrijednost  (2020.) |
| Potpuna usklađenost s Državnim pedagoškim standardom u pogledu odgoja i obrazovanja učenika na jeziku i pismu nacionalnih manjina | Učenici pripadnici nacionalnih manjina imaju pravo školovati se pod uvjetima na način propisan programom ministarstva o odgoju i obrazovanju na jeziku i pismu nacionalnih manjina (dostupni udžbenici, kvalificirani učitelji, dostupnost literature na jeziku nacionalne manjine…) uz mogućnost posebnih oblika nastave (seminari, gostovanja, ekskurzije…) | Broj učenika | Svi učenici odjeljenja na talijanskom jeziku | Škola  Ostale institucije  Talijanska unija | Svi učenici odjeljenja na talijanskom jeziku | Svi učenici odjeljenja na talijanskom jeziku | Svi učenici odjeljenja na talijanskom jeziku |

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost  (2018..) | Ciljana vrijednost  (2019..) | Ciljana vrijednost  (2020.) |
| Potpuna usklađenost s Državnim pedagoškim standardom u pogledu odgoja i obrazovanja darovitih učenika | Škola je obvezna identificirati darovite učenike, raditi s njima na posebnom programu, pratiti njihov napredak putem izbornih programa u posebnim izvannastavnim aktivnostima, omogućavanjem pristupu izvorima specifičnog znanja. | Broj učenika | 2 | Škola  Druge institucije | 4 | 6 | 8 |

1. **CILJ: Poboljšanje kvalitete i učinkovitosti odgoja i obrazovanja**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost  (2018..) | Ciljana vrijednost  (2019..) | Ciljana vrijednost  (2020.) |
| Povećanje broja sati pripremne i dopunske nastave za učenike koji ne znaju ili nedostatno znaju hrvatski jezik (INOjezičari) | Radi učinkovite integracije u sustav odgoja i obrazovanja Republike Hrvatske za učenika koji ne zna ili nedovoljno zna hrvatski jezik organizira se pripremna ili dopunska nastava. | Broj sati tjedno | 10 | Škola | 10 | 11 | 12 |

1. **CILJ: Promocija i poticanje čitanja, knjige i pismenosti**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost  (2018..) | Ciljana vrijednost  (2019..) | Ciljana vrijednost  (2020.) |
| Poticanje čitanja i korištenja kako obvezne tako i slobodne literature | Organiziranjem radionica poticanja čitanja potiče se sudionike na posjećivanje školske knjižnice, učenje korištenja raznih izvora znanja kao i saznanja o tome kako odabrati knjiški naslov za razbibrigu. | Broj učenika uključenih među one učenike koji redovito posjećuju školsku knjižnicu čitajući ne samo obvezne lektirne naslove već i one za slobodno vrijeme | 150 | Školska knjižnica | 180 | 210 | 240 |

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost  (2018..) | Ciljana vrijednost  (2019..) | Ciljana vrijednost  (2020.) |
| Povećanje broja književnih susreta | Organiziranjem književnih susreta popularizira se književnost i potiče učenike na promišljanje o nastajanju književnih djela, saznaju se zanimljivosti iz života i rada književnika te se približuju učenicima njihovi književni uratci. | Broj susreta na godišnjoj razini | 0 | Škola  Ostale institucije | 2 | 3 | 4 |

1. **CILJ: Popularizacija hrvatske književnosti**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost  (2018..) | Ciljana vrijednost  (2019..) | Ciljana vrijednost  (2020.) |
| Povećanje broja fonda lektirnih naslova hrvatske književnosti u školskoj knjižnici | Povećanjem broja fonda lektirnih naslova hrvatske književnosti u školskoj knjižnici poboljšavaju se uvjeti za kvalitetniju nastavu | Broj obveznih lektirnih naslova | 9 | Školska knjižnica | 11 | 13 | 15 |

**5. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

U nastavku se daje prikaz planiranih ostvarenja prihoda iz svakog od raspoloživih izvora financiranja:

1. Decentralizirana sredstva škole –

Planirana su u iznosu od 638.280 kn. Iz ovih sredstava planira se utrošiti na materijalne troškove iznos od 287.280 kn. Ovaj iznos izračunat je na temelju kriterija, mjerilima i načinu financiranja decentraliziranih funkcija osnovnog školstva za 452 upisanih učenika i 24 razrednih odjeljenja.

Iz sredstava decentralizacije također se financiranju troškovi energenata, prijevoza učenika i zdravstvenih pregleda djelatnika, te hitne intervencije u iznosu od 9.000 kn.

2. Prihodi iz proračuna Grada Pula –

Planiran je iznos od 448.300 kn. Financira se do 80% troška plaće za 5 učitelja u produženom boravku u iznosu od 403.300 kn. Subvencioniranje troškova prehrane učenika u socijalno zaštićenoj kategoriji i čiji su roditelji korisnici dječjeg doplatka iznosi 45.000 kn.

3. Prihodi za posebne namjene

Planirani prihod je 1.731.600 kn, a odnosi se na sufinanciranje roditelja za školsku kuhinju, produženi boravak, tečaj stranog jezika i sl., te prihodi od prefakturiranja troškova.

4. Prihodi iz općinskih proračuna

Planirani su u iznosu od 399.600 kn. Ova sredstva sastoje se od sufinanciranja produženog boravka iz prihoda učenika koji stanuju na području ostalih Općina, te proračuna Općina Marčana, Medulin i Ližnjan, koje sufinanciraju troškove prehrane učenika u socijalno zaštićenoj kategoriji sa prebivalištem na području navedenih Općina.

5. Prihodi iz gradskih proračuna

Ovaj prihod odnosi se na planirana sredstva iz proračuna Grada Vodnjana u iznosu od 137.300 kn. Iz ovih sredstava planira se sufinancirati trošak jednog zaposlenika - učitelja u produženom boravku u područnoj školi u Galižani u iznosu od 80 %, te za subvencioniranje troška prehrane učenika u socijalno zaštićenoj kategoriji sa prebivalištem na području Grada Vodnjana..

6. Prihodi od donacija

Planirani su u iznosu od 45.000 kn, a uglavnom se odnose na donacije iz inozemstva.

Tekuće donacije iz inozemstva – Talijanska unija, a sastoje se iz donacija udžbenika, uredskog materijala, sitnog inventara i didaktičke opreme za potrebe nastave. Osim tekućih donacija, planirane su i kapitalne donacije u iznosu od 25.000 kn iz Talijanske unije u uredskoj opremi (pametne ploče, računala) i namještaju, te knjige za školsku biblioteku.

7. Prihodi od potpora-pomoći međunarodnih organizacija

Planirani su u iznosu od 205.010 kn, a odnose se na pomoći od Talijanske Unije. Koristiti će se za pokriće troškova zaposlenih (razne naknade za pratnju učenika na stručnim ekskurzijama u inozemstvu), službena putovanja, tekuće i inv. održavanje , te ostalih materijalnih rashoda.

8. Prihodi od pomoći iz državnog proračuna

Planiran je iznos od 261.300 kn, koji se planira utrošiti za pokriće troškova rada ispitnog povjerenstva za polaganje stručnog ispita, uplate agencije za odgoj i obrazovanje za financiranje rada stručnog aktiva učitelja i doznake novčanih sredstava za nabavku školske lektire za biblioteku. Osim navedenog, ovdje su uključena sredstva iz Projekta „Školska shema“ u iznosu od 40.000 kn te financiranje udžbenika u iznosu od 200.000 kn.

9. Prihodi od naknade s naslova osiguranja

Planiran je iznos od 10.000 kn. Odnosi se na refundaciju troškova štete na imovini škole od osiguravajućeg društava, a planira se utrošiti na eventualne sanacije nastale štete.

10. Namjenski prihodi

Odnose se na sufinanciranje zapošljavanja osoba za stručno usavršavanje bez zasnivanja radnog odnosa od strane Hrvatskog zavoda za zapošljavanje. Planiran je iznos od 20.000 kn.

11. Vlastiti prihodi

Planiraju se ostvariti prihodi u iznosu od 8.000 kn, a odnose se na prihode od najma

sportske dvorane u područnoj školi Galižana i matičnoj školi, najmova učionica u matičnoj školi za razne vanjske djelatnosti najmoprimca, i usluga pripreme hrane za ostale školske ustanove i vrtiće.

12. Prihodi iz Županijskog proračuna

Planiraju se ostvariti prihodi u iznosu od 7.000 kn, a odnose se na pokriće troškova za provedbu projekta Istarske županije „Zavičajna nastava“

**6. Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

**Brojno stanje učenika na kraju školske godine**

|  |  |  |  |  |  |  |
| --- | --- | --- | --- | --- | --- | --- |
|  | ***RAZREDNA*** | ***NASTAVA*** | ***PREDMETNA*** | ***NASTAVA*** | ***UKUPNO*** |  |
|  | **UČENIKA** | **ODJELA** | **UČENIKA** | **ODJELA** | **UČENIKA** | **ODJELA** |
| Matični odjel | 179 | 8 | 214 | 9 | 393 | 17 |
| PO Galižana | 52 | 6 |  |  | 52 | 6 |
| PO Šišan | 3 | 1 |  |  | 3 | 1 |
|  |  |  |  |  |  |  |
| Ukupno | 234 | 15 | 214 | 9 | 448 | 24 |

U područnim odjelima u Galižani djelovala su 4 razredna odjela s nastavom na hrvatskom jeziku i 2 razredna odjela s nastavom na talijanskom jeziku.

U područnom odjelu u Šišanu djelovao je jedan kombinirani razredni odjel 2. i 3. razred.

Svi su razredni odjeli radili u jednoj smjeni s početkom u 8:00 sati. Pojedine su se izvannastavne aktivnosti (Povijesna grupa, Kreativna radionica i sl.) kao i dopunski i dodatni rad izvodile u poslijepodnevnim satima.

**Produženi boravak**

Nakon redovite prijepodnevne nastave organizira se produženi boravak u školi za učenike od prvog do četvrtog razreda osnovne škole. Produženi boravak djelovao je svakim radnim danom od 6:30 do 8:00 sati te od 11:30 do 16:30 sati. U prosjeku je svaki mjesec bilo upisano oko 140 učenika podijeljenih u šest skupina u matičnoj školi i to:

1. Homogena skupina učenika 2b razreda, Alesandra Dokoza
2. Heterogena skupina učenika 1a razreda i 4b (1/2) razreda, Luka Brussich
3. Heterogena skupina učenika 1b razreda i 4a (1/2) razreda, Ana Kmet
4. Heterogena skupina učenika 2a razreda i razreda, Rosanna Stocco
5. Heterogena skupina učenika 3a razreda i razreda, Daniela Cardinetti
6. Heterogena skupina učenika 3b razreda i razreda, Caterina Moscarda Peršić

te jedna heterogena skupina u područnoj školi u Galižani za sve učenike od 1. do 4. razreda- učiteljica Luana Pozder i jedna heterogena skupina u područnom odjelu u Šišanu za sve učenike od 2. i 3. Razreda, te 1. rzd. OŠ dr. Mate Demarin- Medulin – učiteljica Ilenia Matticchio.

Planiranje i programiranje rada škole bilo je ispravno. Operativni planovi i programi odgojno-obrazovnog rada po pojedinim predmetima i razredima izrađeni su na temelju uputa o kurikularnom pristupu u funkciji rasterećenja učenika.

U razrednoj i predmetnoj nastavi ostvareno je znatan broj vanučioničkih nastavnih sati. Unatoč velikim teškoćama zbog nedostatka udžbenika i drugog tiskanog materijala na talijanskom jeziku za pojedine predmete i razrede, te zbog teškoća s pravovremenim zamjenjivanjem odsutnih učitelja zbog bolovanja, nastavni je plan i program kvalitetno i u potpunosti ostvaren.

Na ostvarivanje planiranih nastavnih sati utječe i tjedni raspored sati, kada državni praznici i nenastavni dani padaju više puta na isti dan u tjednu (na pr. četvrtak i petak), pogotovo ako određeni razred ima blok sati određenog predmeta u tom danu. Ove je školske godine ostvaren veći broj nastavnih sati od planiranih iz gotovo svih nastavnih predmeta.

Na popravne ispite upućeno je ukupno 2 učenika. Najbrojniji su bili popravni ispiti iz matematike.

**Kulturna i javna djelatnost škole**

**Kulturno-umjetnička i javna djelatnost**

* Kulturno-umjetnički program matične škole na kraju prvog polugodišta (Pula, prosinac 2018.);
* Kulturno-umjetnički program područne škole na kraju prvog polugodišta (Galižana, prosinac 2018.);
* Kulturno-umjetnički program povodom kraja školske godine (lipanj 2019..); Program je održan u prostorijama Zajednice Talijana u Puli.
* Listopad 2018. *I colori dell'autunno*-(susret trećih razreda talijanskih škola – III. a, III. b razred PO Šišan i PŠ Galižana)
* Ožujak 2019. Humanitarna akcija sakupljanja narcisa za Udrugu Gea (svi razredni odjeli)
* Travanj 2019. Sudjelovanje na Festivalu znanosti (razred 3.a)
* Tijekom cijele školske godine učenici su sakupljali stari papir za reciklažu
* Sudjelovanje na kulturno-umjetničkom programu povodom obilježavanja Dana Grada Pule
* Priredba učenika produženog boravka za Noć Vještica
* Priredba učenika produženog boravka povodom obilježavanja Svetog Nikole
* Povorka učenika produženog boravka za Karneval
* Priredba učenika produženog boravka povodom obilježavanja Dana žena
* Posjet i priredba u Domu za starije osobe „Villa Maria“
* Suradnja s Dječjim vrtićem „Rin Tin Tin“, Pula, prigodan program za djecu i roditelje te upoznavanje sa školskim prostorijama
* Svečana podjela svjedodžbi učenicima 8. razreda.
* Kao školska knjižničarka sa svojom grupom sudjelovala sam u školskim priredbama i svečanostima koje su se odvijale tijekom školske godine.
* Povodom prigodnih obljetnica pojedinih pisaca, te blagdana, uređivan je „pano“ u školskoj knjižnici.
* 1. razredi - posjet školskoj te Gradskoj knjižnici i čitaonici Pula
* 2.b – suradnja i posjet Gradskoj knjižnici i čitaonici Pula
* 5. razredi – posjeti i edukacija Gradskoj knjižnici i čitaonici Pula; gledanje kazališne predstave „Pola-pola“ u INK; gledanje igranog filma „Čudo“ u Kinu Valli.

**Natjecanja**

* Školsko natjecanje iz hrvatskog jezika
* Školsko natjecanje iz biologije
* Školsko natjecanje iz matematike
* Školsko natjecanje iz engleskog jezika
* Školsko natjecanje iz geografije
* Školsko natjecanje iz povijesti
* Školsko natjecanje iz fizike
* Školsko natjecanje iz kemije
* Školsko natjecanje u likovnom stvaralaštvu
* Školsko natjecanje iz vjeronauka-katolički i islamski
* Županijsko natjecanje iz matematike;
* Županijsko natjecanje iz engleskog jezika
* Županijsko natjecanje iz fizike
* Županijsko natjecanje iz kemije
* Županijsko natjecanje iz vjeronauka-islamski
* Državno natjecanje iz kemije
* Državno natjecanje iz fizike
* Državno natjecanje iz hrvatskog jezika

**Sportska natjecanja:**

U školi je tijekom cijele školske godine djelovala odbojkaška sekcija za djevojčice i dječake, treniralo se dva puta tjedno. Jednom tjedno trenirala se atletika. Krajem školske godine formirala se i košarkaška sekcija. Svi ostali sportovi trenirali su se neposredno prije natjecanja.

1. za učenike svih osnovnih škola

* Pojedinačno prvenstvo u atletici za učenike petih i šestih razreda
* Pojedinačno u atletici za učenike sedmih i osmih razreda
* Općinsko prvenstvo u krosu
* Općinsko u atletici
* Općinsko u stolnom tenisu
* Županijsko prvenstvo u krosu
* Gradsko u nogometu za učenike 5. i 6. razreda

1. za učenike škola talijanske nacionalne manjine Istre, Rijeke i Slovenije pod pokroviteljstvom Talijanske Unije:

* Odbojka- dječaci
* Prvenstvo u malom nogometu
* Atletika
* „Torneo dell'alto Adriatico“ (atletika)
* Green Volley- mješano- djevojčice i dječaci
* Turnir Ivo Lazar
* Mali nogomet „I.Bazjak“

**Druga natjecanja za učenike osnovnih škola i ostale aktivnosti**

* 11.9.2018., Predavanje o sigurnosti u prometu (I. a, I. b, PO Šišan)
* 17.4. 2019. Upoznajemo prometna sredstva: posjet aerodromu, željezničkoj i autobusnoj postaji i luci
* 10.2018. i 6.2019. Predavanje o opreznosti s nepoznatim osobama; predavanje Crvenog križa „Ne otvaraj vrata nepoznatima“
* 10.2018. „Solidarnost na djelu“, skupljanje namirnica za potrebite u sklopu akcije Crvenog Križa (svi razredni odjeli)
* 12.2018. Predavanje „Djeca prijatelji bijelog štapa“ (PO Šišan)
* 2.2019. Posjet *Mojoj hiži* -obiteljski dom za starije i nemoćne (PO Šišan)
* 8.3.2019. Posjet *Vili Mariji* -dom za psihički bolesne osobe (svi razredni odjeli)
* 24.4.2019. Predstava za predškolsku djecu u školi
* 31.10.2018. Posjet banki
* 3.2018. Posjet Dječjem vrtiću *Rin Tin Tin*
* 4.2019. Upoznajemo Gradsku knjižnicu
* 9.2018. Obilježavanje dana pismenosti (I.a, I.b, II.a. II.b, III.a, III.b, IV.a, IV.b)
* 9. 2018. Sudjelovanje na Festivalu Istriotskog narječja u Šišanu ( PO Šišan)
* 19.10.2018. Upoznajemo školsku knjižnicu
* 11.2018. Upoznajmo knjižnicu Zajednice Talijana u Šišanu (PO Šišan)
* 12.2018. Posjet Sajmu knjiga
* 3.2019. Sudjelovanje na 16. književnom natječaju *Mailing List Histria* (1.a, 2.a, 3.b)-prisustvovanje manifestaciji pri uručivanju nagrada 9. lipnja 2018.. u Galižani
* 4.2019. *Monte librić*
* 3.2019. UNPLI Veneto Concorso – Natječaj *Sei personagi in serca de autor – revisitasion de poesie*
* 6.2019. Predstavljanje rada *Una giornata particolare a Brioni* Zajednica Talijana
* 12.2018. Druženje povodom nadolazećih blagdana (Božić, Nova godina)
* 12.2018. Druženje povodom nadolazećih blagdana u kući Djeda Božićnjaka (PO Šišan)
* 12. 2018. Školska priredba za kraj polugodišta
* 2.2019. Dječji karneval u organizaciji *Društva naša djeca i Grada Pule* (I. a, I. b, II. a, II. b., III. a, III. b, IV. a, IV. b, PO Šišan)
* 2.2019. Bal pod maskama u školskoj dvorani(I.a, I.b, II.a, II.b., III.a, III.b, IV.a, IV.b)
* 2.2019. Karnevalska povorka Šišanom (PO Šišan)
* 6.2019. Svečano obilježavanje kraja nastavne godine (priredba) u Zajednici Talijana (I. a, I. b, II. a, II. b., III. a, III. b, IV. a, IV. b, IV.c, PO Šišan)
* 10.2018. „Znamo plivati“, testiranje plivačkih sposobnosti učenika drugih razreda (razredni odjel: II.a i II.b )
* 2.2019.Mjerenje tjelesne težine i visine, posjet oftamologu i predavanje o zdravoj prehrani (razredni odjel: III.a, III.b )
* 1.12.2018. Predavanje o zdravoj prehrani „Skrivene kalorije“ (razredni odjel 3.a i 3.b)
* 23.5.2019. *Miniatletica –* sportske igre učenika nižih razreda talijanskih škola Istarske i Primorsko-goranske Županije u Umagu(II. a, II. b., IV. a, IV. b)
* 18.5.2019. Upoznavanje učenika s mjerama sigurnosti u vodi (razredni odjel: III.a, III.b )
* 11.6.2019. Predavanje o oralnoj higijeni (razredni odjel: I.a, I.b)
* rujan 2018. – siječanj 2019. Projekt – Bravo za zdravo (PO Šišan)
* Od 9. 2018. Mlijeko i voće u školama – projekt Ministarstva zdravlja i Ministarstva znanosti, obrazovanja i sporta (I. a, I. b, II. a, II. b., III. a, III. b, IV. a, IV. b,)
* 5.2019. teatar Naranča- interaktivna predstava na temi ovisnosti
* Učenici su raznim pismenim radovima sudjelovali na brojnim natjecanjima u zemlji (Festival dell'istrioto, Festival dell'istroveneto) i u Italiji (Maling list Histria).
* Učenici sedmog razreda sudjelovali su na brojnim natjecanjima iz matematike, talijanskog i hrvatskog jezika, biologije, geografije i u raznim sportskim manifestacijama gdje su postigli lijepe uspjehe.
* Učenici su posjetili sajam knjige „Monte Librić“ u Zajednici Talijana i sudjelovali u radionicama i razgovarali sa spisateljima. Isto tako su sudjelovali u manifestaciji „Hoditi i zdravi biti“ koja je u organizaciji Grada Pule održana na Trgu Forum.
* Obilježavanje Dana UNICEF-a
* Organizirana su predavanja o ovisnosti o alkoholu
* Organizirana je predstava protiv droge
* Predavanja vezana uz profesionalnu orijentaciju
* Terenska nastava održana je u Aquarijumu Pula za učenike 5. i 6. razreda
* Terenska nastava održana je u Pazinu- posjet Državnom arhivu i Etnografskom muzeju- 5. i 6. razredi
* Školske ekskurzije i izleti- Brioni, Park prirode Risnjak, Rovinj, Trst
* U suradnji sa udrugom slijpih osoba oraganizirana su predavanja
* Obilježen Dan škole
* Svečani prijem prvašića 9.2018.
* Pozdrav jeseni-saluto all'autunno 10.2018.
* Festivali dell'Istrioto, CI-Sissano 10.2018.
* IV. Ex Tempore slikarstva za djecu (umjetničko natjecanje) - "Stari ukrasi od kovanog željeza - 10.2018.
* I colori dell’ autunno - 10.2018.
* Posjet pekari Puležanka - 10.2018.
* Projekt “Znamo plivati” – PK Arena - 10.2018.
* Posjet Zračnoj luci Pula - 10.2018.
* Posjet Pazinu - središtu Istarske županije - 11.2018.
* Posjet Sajmu knjiga i Istarskom narodnom kazalištu - 12.2018.
* Posjet izložbi jaslica “Božićni san” / “Sogno di Natale” - 12.2018.
* Božićno - novogodišnja priredba - 12.2018.
* Serata sociale presso la Comunita' degli italiani - 12.2018.
* Maškare u selu-Carnevale - 2.2019.
* Visita ai monumenti culturali di Pola/Razgledavanje kulturno – povijesnih spomenika grada Pule - 4.2019.
* Biciklom upoznajem zavičaj /Giro in bicicletta – conosciamo il nostro teritorio - 4.2019.
* Pozdrav proljeću - 4.2019.
* Izlet u Gorski kotar - 6.2019.
* Mini atletica – Umago - 5.2019.
* Visita alla fattoria dei signori Leonardelli - 5.2019.
* Sportsko međurazredno natjecanje uz sudjelovanje roditelja - 6.2019.
* Festival dell' Istroveneto - 3.2019.
* Spettacolo di fine anno scolastico della OŠ-SE G.Martinuzzi (sede centrale) - 6.2019.
* Concorso Letterario " Mailing List Histria" - 3.2019.
* Giornata della scuola/ Sportski dan škole - 6.2019.
* Spettacolo presso la CI - 6.2019.
* Obilježavanje Svjetskog dana prve pomoći- članovi Kluba mladeži u okviru programa „Mladi za mlade“ provodit će radionicu u 4. razredima pod nazivom „Kako pružiti prvu pomoć“ Svjetski dan prve pomoći-Razred: 4.a;4.b-Pula -10.2018.
* Pripreme za Gradsko natjecanje
* Gradsko natjecanje Mladeži-Pula.

**Realizacija projekata**

* Izlet financiran od Talijanske Unije u Firenci i Sieni, za 8.razredi
* Organiziran je dvodnevni izlet NP Plitvice i Karlovac (3-4 svibanj 2018.)
* nadarena djeca u prirodoslovnim predmetima sudjelovali su terenskoj nastavi u zvjezdarnici u Višnjan, u trajanju od pet dana (UI-UPT)
* nadarena djeca u književnom području sudjelovali su terenskoj nastavi u Omegni-Italija, u trajanju od tri dana (UI-UPT)
* Učenici su u sklopu školske ekskurzije 3.-4. svibnja dva dana boravili u Varaždinu i Gornjoj Stubici, gdje su upoznali krajolik, običaje i povijesne značajke toga kraja. O tome su izradili plakate.
* Školska ekskurzija u Sloveniji, Italiji i Austriji (Kobarid, Tarvisio, Klagenfurt) realizirana je od 1. do 4. svibnja 2018. godine.
* Organiziran je dvodnevni izlet u Krapinu i Zagreb u sklopu projekta petih razreda (stopama prošlosti)
* Peti razredi su sudjelovali u projektu „Pokretom do zdravlja“
* Osmi razredi su sudjelovali u projektu „Zdrav za pet“
* Učenici su sudjelovali na slijedećim terenskim nastavama u sklopu projekta petih razreda (stopama prošlosti): Nezakcij i rt Kamenjak
* U suradnji s Arheološkim muzejom Istre održana su predavanja o prapovijesti Istre
* Učenici su sudjelovali u Danu ružičastih majica kako bi obilježili borbu protiv bulizma
* Tijekom školske godine ostvario se projekt Profesionalne orijentacije za učenike 8. razreda.
* Tokom školske godine učenici sedmih razreda imali su mogućnost pratiti predstavu pod naslovom „Recimo ne drogi“
* Škola uz financiranje Talijanske Unije je od ove školske godine poticala darovite učenike, te im organizirala dodatnim rad prema njihovim sposobnostima pa prema tome ih je uputila tjedan dana u kampus u Višnjan (prirodne školske predmete) u Omegnu , u parku „Gianni Rodari“
* 14.6.2018. Poludnevni izlet Upoznajmo Nacionalni park Brijuni i didaktička radionica Biljni svijet (I. a, I. b, PO Šišan)
* 6.6.2018. Jednodnevni izlet – Gorski kotar (II. a, II. b)
* 15.5.2018. Jednodnevni izlet u Zagreb (III. a, III. b)
* 26. i 27. 4. 2018. Višednevni izlet Hrvatsko zagorje (IV. a, IV. b, IV.c)
* 20.4.2018.. Poludnevni izlet - Srednjovjekovni tematski park (III.a, III.b)
* Tijekom školske godine niži su razredi prisustvovali i sudjelovali raznim predavanjima, radionicama, izložbama i istraživali tradicije zavičaja.
* Na temelju toga realiziran je školski rokovnik za djecu za školsku godinu 2018./19. Isti će biti dodijeljen svakom učeniku. Predstavljen je u Bujama 11.5.2018. u sklopu završne manifestacije projekta Istarske županije „Institucionalizacija zavičajne nastave“.

**Druge akcije**

Realizirani su i druge akcije obuhvaćene Planom i programom 2018./19. i Školskim kurikulumom 2018./2019.

Zahvaljujući suradnji i financiranju Narodnog sveučilišta Trst i Talijanske Unije organizirana je višednevna ekskurzija za 8 razrede – Firenze.

Znatan broj učenika sudjelovao je u sportskim natjecanjima i drugim aktivnostima u okviru izvanškolskih aktivnosti. Za svaki uspjeh, učenici su bili javno pohvaljeni u oglasnoj knjizi škole.

Sistematski pregledi i preventivna cijepljenja učenika izvršeni su prema planu sistematskih pregleda i cijepljenja školskog dispanzera.

Socijalnu zaštitu, u smislu subvencije prehrane u školi, koristilo je u smislu subvencije prehrane u školi koristilo je 61učenika (25-40%).

Prehrana u školi organizirana je za sve učenike matične i područne škole u Galižani. U područnoj školi u Šišanu nije organizirana prehrana učenika u školi. Školska kuhinja u Galižani pripremala je školsku marendu za sve učenike. Školska kuhinja u matičnoj školi u Puli pripremala je doručak, marendu i ručak za učenike u produženom boravku, odnosno za prosječno 200 učenika nižih razreda dnevno. Kuhinja u Puli je također pripremala školsku marendu za 120-ak učenika viših i nižih razreda. U školskim kuhinjama u Puli i u Galižani vršile su se redovito kontrole nadležne službe. Rad školske kuhinje ocijenjen je vrlo pozitivno što se tiče opreme, higijene, raznovrsnosti i kvalitete obroka. Opaža se da znatan broj učenika viših razreda ne koristi usluge školske kuhinje, jer se hrane proizvodima iz obližnjih prodavaonica, ili nemaju naviku konzumirati marendu.

Školski izleti i stručne ekskurzije organizirani su za sve razredne odjele. Izleti su organizirani poštujući odredbe Pravilnika o organizaciji školskih izleta i ekskurzija. Na izletima i stručnim ekskurzijama sudjelovali su, u pravilu, svi učenici određenog razrednog odjela, osim učenika koji su bili spriječeni zbog bolesti.

U školi se također organiziraju razne radionice Crvenog križa i pružanja prve pomoći. Uz pomoć i suradnju s Obiteljskim savjetovalištem u školi su realizirane razne radionice.

Na početku školske godine organizirana je četverodnevna stručna ekskurzija u Italiji za učenike osmih razreda. Ekskurzija je organizirana i financirana u sklopu suradnje između Narodnog Sveučilišta iz Trsta i Talijanske Unije

Učitelji su redovito sudjelovali u oblicima stručnog usavršavanja organiziranih od strane Ministarstva znanosti i obrazovanja, Agencije za odgoj i obrazovanja, odnosno voditeljažupanijskih stručnih vijeća za pojedine nastavne predmete. Izostanci s navedenih stručnih skupova bili su opravdani bolovanjem pojedinih učitelja.

Učiteljice razredne nastave, učiteljice talijanskog jezika i učitelje stručnih predmeta su sudjelovale na sedmodnevnom seminaru, u različitim terminima, i različitim mjestima. Dvije učiteljice su sudjelovale na petodnevnom seminaru talijanskog jezika i kulture u Italiji. Ovi oblici stručnog usavršavanja su organizirani i financirani u sklopu suradnje Narodnog Sveučilišta iz Trsta i Talijanske Unije.

U ovoj su se školi održali stručnih aktivi za ravnatelje Grada Pule i cijele vertikale talijanske nacionalne manjine.

Dvije učiteljice razredne nastave ove škole su učitelji savjetnici te voditelji županjskih stručnih vijeća. Dvije učiteljice predmetne nastave također su voditeljice županijskih stručnih vijeća kao i školska psihologinja.

U Puli, 15.11.2019.

Za računovodstvo: Ravnateljica:

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Ivan Tadić Susanna Cerlon